Չարլի Քոքս

Չարլի Թոմաս Քոքս (), անգլիացի դերասան։ Առավել հայտնի է Marvel-ի կինեմատոգրաֆիական տիեզերք (ՄԿՏ) մեդիա ֆրանշիզայում Մեթ Մերդոկին / Խիզախորդին մարմնավորելով և նկարահանվելով Netflix-ի «Խիզախորդ» (2015–2018), «Պաշտպաններ» (2017) սերիալներում ինչպես նաև «Սարդ-Մարդ. Տունդարձի ճանապարհ չկա» ֆիլմում (2021)։

Քոքսը մարմնավորել է Օուեն Սլիթերին HBO- ի Boardwalk Empire- ի երկրորդ և երրորդ սեզոններում (2011–2012) և Ջոնաթան Հելյեր Ջոնսին 2014 թվականի «Ամեն ինչի տեսությունը» ֆիլմում։ Վերջերս նա նկարահանվել է RTÉ-ի Kin անվանումով դրամատիկական սերիալում (2021) և Netflix-ի լրտեսական Treason (2022) մինի սերիալում։ 2007 թվականի «Աստղային փոշի» ֆանտաստիկ ֆիլմում Տրիստան Թորնի դերը դարձել է Քոքսի ամենանշանավորը։ Դա այն դերերից մեկն էր, որը նա ունեցել է իր կարիերայի առաջին տասնամյակի ընթացքում նկարահանվելով հիմնականում բրիտանական արտադրության ֆիլմերում։ West End-ում նա իր դեբյուտը կատարեց հաջորդ տարի Հարոլդ Փինթերի «Սիրահարը» և «Հավաքածուն» վերաթողարկված պիեսներում։ 2010-ականներին ֆիլմային հաջողություններից հետո նա խաղաց 2019 թվականի Հարոլդ Փինթերի Դավաճանություն պիեսում՝ նախ West End-ում, ապա՝ Բրոդվեյում։

Վաղ կյանք 
Քոքսը ծնվել է Լոնդոնում և մեծացել Արևելյան Սասեքսում։ Նա Պատրիսիայի և Էնդրյու Ֆրեդերիկ Սիֆորթ Քոքսի (ով մասնագիտությամբ հրատարակիչ էր) որդին է։   Նա հինգ երեխաներից կրտսերն է։ Քոքսն ունի մեկ հարազատ եղբայր և հոր առաջին ամուսնությունից երեք խորթ քույր։

Քոքսը մեծացել է որպես կաթոլիկ  և կրթություն է ստացել երկու անկախ գիշերօթիկ դպրոցներում՝ Արևելյան Սասեքսի Ֆորեսթ Ռոու գյուղի Էշդաուն Հաուսում և Դորսեթի Շերբորնի «Շերբորն» դպրոցում ։  Մեծանալով, Քոքսը չէր մտածում դերասանական կարիերայի մասին և լրջորեն ընդունեց այն միայն իր դպրոցի վերջին մի քանի տարիներին։ 2001 թվականին Շերբորնն ավարտելուց հետո նա տեղափոխվեց Լոնդոն և հաջորդ տարի սկսեց վերապատրաստվել Bristol Old Vic թատերական դպրոցում։

Կարիերա

Վաղ կարիերա (2002–2006) 
Քոքսն իր առաջին նշանակալից պրոֆեսիոնալ դերը ստանձնեց տասնութ տարեկանում 2003 թվականին թողարկված Dot the i հոգեբանական թրիլերում։ Նկարահանումներից հետո նա ընդունվեց Bristol Old Vic թատերական դպրոցը։ Ուսումնառության առաջին տարվան հաջորդող ամռանը նա նկարահանվեց Լորենցոյի դերում 2004 թվականի Ալ Պաչինոյի«Վենետիկի վաճառականը» ֆիլմում, խախտելեվ դպրոցի քաղաքականությունը, որը թույլ չէր տալիս ուսանողներին մասնակցել արտաքին կինո արտադրության լսումներում։  Այնուհետև նա որոշեց չվերադառնալ դպրոց և շարունակեց աշխատել՝ նկարահանվելով հեռուստատեսության հյուրախաղերում և տանելով երկրորդական դերեր այնպիսի ֆիլմերում, ինչպիսիք են 2005 թվականի «Կազանովա» պատմական դրաման և 2006 թվականի BBC-ի գիտաֆանտաստիկ «Անդրոմեդա» ֆիլմը:

Հայտնիություն հեռուստատեսության և կինոյի ոլորտում (2007–2014) 
Քոքսի ամենանշանավոր դերը Տրիստան Թորնի դերն էր 2007 թվականի «Աստղային փոշի» ֆանտաստիկ ֆիլմում, որտեղ նա նկարահանվեց Քլեր Դեյնսի հետ։ Ամբողջ աշխարհով ֆիլմը դարձավ հաջողակ թե՛ քննադատների, թե՛ հանդիսատեսի մոտ և Քոքսին ներկայացրեց ավելի լայն լսարանի։ Հաջորդ տարի Լոնդոնի Ambassadors թատրոնում նա կատարեց իր դեբյուտը West End-ում Հարոլդ Փինթերի «Սիրահարը» և «Հավաքածուն» պիեսներում։ Նախադիտումները սկսվեցին 2008 թվականի հունվարի 15-ին, իսկ ցուցադրումը հունվարի 29-ին։

Այնուհետև նա նկարահանվել է 2008 թվականի «Ճակատագրի քարը» ֆիլմում՝ Յան Համիլթոնի դերում և 2009 թվականի «Փառահեղ 1939» պատմական դրամայում, որոնք լայնորեն ցուցադրվել են Միացյալ Թագավորությունում։ 2010 թվականին նա գլխավոր դերը ստանձնեց Քլայստին «Հոմբուրգի արքայազնը» ֆիլմում Լոնդոնի Դոնմար պահեստում։ Նույն տարվա սեպտեմբերին նա մարմնավորեց Քրաուբորոյի դքսի դերը ITV-ի «Դաունթոնի աբբայություն» դրամատիկ սերիալի առաջին սերիայում։ 2011 թվականին նա խաղացել է Սուրբ Խոսեմարիա Էսկրիվայի դերը Ռոլան Ժոֆեի «Այնտեղ կան վիշապներ» և Իսմայելի դերը Encore-ի «Մոբի Դիկ» մինի սերիալում։

2011-ին նա ստորագրեց Օուեն Սլիթերի (IRA-ի հետ կապեր ունեցող իռլանդացի ապստամբի) դերին վերադարձը Մարտին Սկորսեզեի կողմից արտադրված HBO-ի «Բորդուոք կայսրություն» սերիալի երկրորդ եթերաշրջանում։ Սերիալի` 2012-ի սեպտեմբերին թողարկված երրորդ եթերաշրջանում նրա կերպարը դարձավ մշտական։ 2011 թվականին անսամբլի կազմում նա ստացել է Էկրանային դերասանների գիլդիայի մրցանակ, իսկ հաջորդ տարի ևս մեկ անվանակարգ։

2013 թվականին նա նկարահանվել է «Բարև Քարթեր» ֆիլմում և BBC-ի սառը պատերազմի մասին «Ժառանգություն» թրիլերում։ Նա գլխավոր դերեր է ունեցել CBS հեռուստաընկերության երկու չարտադրված պիլոտային սերիաներում՝ «Ձեռնադրյալները» քաղաքական դրամայում (2013) և անվերնագիր Ուոլ Սթրիթի շոուում (2014), որի գործադիր պրոդյուսերն էր Ջոն Քյուսակը ։ 2013 թվականի վերջին սկսվեց «Ամեն ինչի տեսությունը» ֆիլմի արտադրությունը, որտեղ Քոքսը մարմնավորում է Ջոնաթան Հելյեր Ջոնսին՝ Ջեյն Հոքինգի երկրորդ ամուսնուն։ Ֆիլմի պրեմիերան տեղի է ունեցել 2014 թվականի սեպտեմբերին Տորոնտոյի միջազգային կինոփառատոնում և 2015 թվականի Օսկարի մրցանակաբաշխության ժամանակ առաջադրվել է «Լավագույն ֆիլմ»  անվանակարգում։

Խիզախորդ (2014–2018) 

Քոքսը մարմնավորել է Մեթ Մերդոկին Խիզախորդ հեռուստասերիալում, ինչպես նաև 2017 թվականի «Պաշտպանները» թիմային մինի սերիալում, որը արտադրվել և թողարկվել է Netflix-ի կողմից։ Կույրերի ամերիկյան հիմնադրամի կողմից նրա կատարումը արժանացել է գովեստի և Հելեն Քելլերի մրցանակին։

Հայտարարվեց, որ Քոքսը շահել է այդ դերը 2014 թվականի մայիսին, իսկ ավելի ուշ տեղեկացվեց, որ Marvel-ը դեռևս 2012 թվականից նրան դիտարկում էր այդ դերին։   Առաջին եթերաշրջանի արտադրությունը սկսվել է 2014 թվականի ամռանը, իսկ պրեմիերան կայացել է Netflix-ում 2015 թվականի ապրիլին։ Այն ունի երեք եթերաշրջան և նկարահանվել չորս տարի շարունակ՝ ավարտվելով 2018 թվականի վերջին։ Հետագա տարիներին Քոքսը կիսեց իր հետաքրքրությունը որևէ ապագա նախագծում դերին վերադառնալու հարցում, նաև նշելով իր պայմանագրային պարտավորությունները Marvel Studios-ի կողմից դա իրականացնելու համար։ 

Խիզախորդի եթերաշրջանների նկարահանումների միջև ընկած ժամանակահատվածում Քոքսը դեբյուտ կատարեց Նյու Յորքի թատրոնում՝ նկարահանվելով Մանհեթենի թատերական ակումբում Բրոդվեյի «Ինկոգնիտո» ներկայացման մեջ։ 2017 թվականի վերջին հայտարարվեց, որ նա միացել է Stripped թրիլերի դերասանական կազմին, որը նկարահանվել է Լորենցո դի Բոնավենտուրայի կողմից, ով նաև Քոքսի «Աստղային փոշի» ֆիլմի պրոդյուսերն էր, բայց այն այդպես էլ չնկարահանվեց։  Նա նաև խաղացել է Մայքլ Քեյնի, Ջիմ Բրոդբենտի, Ռեյ Ուինսթոունի և այլոց հետ 2018 թվականի «Գողերի թագավորը» ֆիլմում, որը հիմնված է 2015 թվականին Լոնդոնի Հաթոն Գարդեն զարդերի կողոպուտի իրական պատմության վրա։  Այն վերամիավորեց նրան Ջեյմս Մարշի հետ, ով իր ռեժիսորն էր 2014 թվականին «Ամեն ինչի տեսություն» ֆիլմում։

Նոր նախագծեր և վերադարձ Խիզախորդի դերին (2019–ներկա) 
Այն բանից հետո, երբ Խիզախորդը հանկարծակի ավարտվեց, Քոքսն օգտվեց հնարավորությունից և խաղաց Թոմ Հիդլսթոնի և Զավե Էշթոնի հետ Հարոլդ Փինթերի «Դավաճանություն» պիեսում, որը ցուցադրվում էր 2019 թվականի մարտի 14-ից մինչև հունիսի 8-ը։ Քոքսը նշանակվեց այդ դերին ռեժիսոր Ջեյմ Լլոյդի կողմից, ով նախկինում իր ռեժիսորն էր 2008 թվականի «Սիրահարը» և «Հավաքածուն» պիեսներում։ Սկզբնական դերասանական կազմի հետ միասին «Դավաճանությունը» տեղափոխվեց Բրոդվեյ՝ 17 շաբաթ տևողությամբ ցուցադրման համար, որի նախադիտումները սկսվեցին օգոստոսի 14-ին և վերջացան 2019 թվականի դեկտեմբերի 8-ին։ 

Այս ընթացքում Քոքսը մասնակցել է նաև իր ընկերների որոշ նախագծերին. 2018 թվականի վերջին նա նկարահանվել է The Knot կարճամետրաժ ֆիլմում, որի ռեժիսորն է «Խիզախորդի» և «Պաշտպանների» սցենարի ղեկավար Ռեբեկա Շվաբը, իսկ 2019 թվականին «Խիզախորդի» դերասան Դեբորա Էն Ուոլի  Զնդաններ և վիշապների հիման վրա նկարահանված «Relics and Rarities» ինտերնետային շոուի սերիայում։ 

2020 թվականի աշնանը Քոքսը սկսեց նկարահանվել RTÉ Dublin-ի քրեական «Kin» սերիալում, որտեղ նա խաղաց Էյդեն Գիլենի, Քլեր Դաննի, Մարիա Դոյլ Քենեդիի, Սիարան Հինդսի և Էմմեթ Սքանլանի հետ։  Ութ մասից բաղկացած սերիալը թողարկվել է 2021 թվականի սեպտեմբերի 9-ին, ԱՄՆ-ում և Կանադայում AMC+ -ով, իսկ 2021 թվականի սեպտեմբերի 12-ին՝ Իռլանդիայի RTE հեռուստաալիքով։

2021 թվականի դեկտեմբերին Marvel Studios-ի պրոդյուսեր Քևին Ֆայգին հաստատեց, որ Քոքսը կվերադառնա Խիզախորդի դերին Marvel Cinematic Universe-ի (MCU) արտադրություններում։ Marvel Studios-ի առաջին ֆիլմը, որում նա հայտնվեց Սարդ-Մարդ․ Տունդարձի ճանապարհ չկան (2021) էր, որտեղ Մեթ Մերդոկը իրավական խորհրդատվություն է տալիս Փիթեր Փարքերին՝ Միստերիոյին սպանելու գործում։ 2022 թվականի հուլիսին հաստատվեց, որ նա կվերադառնա դերին Disney+-ի «She-Hulk: Law Attorney at Law» (2022) և «Echo» (2023) հեռուստասերիալներում, և որ նա կկրկնօրինակի իր կերպարին «Սարդ-Մարդ․ Առաջին կուրս» (2024) անիմացիոն սերիալում ինչպես նաև կկատարի իր գլխավոր դերը «Խիզախորդ․ Վերածնունդ» (2024) սերիալում։ 

Քոքսը նկարահանվում է բրիտանական Treason լրտեսական մինի սերիալում, որի պրեմիերան կայացել է Netflix-ում 2022 թվականի դեկտեմբերի 26-ին։

Անձնական կյանք 
2018 թվականի սեպտեմբերին Քոքսն ամուսնացավ Bron TV-ի գործադիր փոխնախագահ Սամանտա Թոմասի հետ, որից ներկայումս ունի դուստր և որդի։  Ամուսնության ժամանակ նրանք երկուսն էլ աշխատում էին Marvel Television-ում, որտեղ Թոմասը օրիգինալ ծրագրավորման փոխնախագահն էր, իսկ Քոքսը նկարահանվում «Խիզախորդում»։  Իրենց ընտանիքն ապրում է Կոնեկտիկուտում։ Քոքսը նախկինում ապրել է Նյու Յորքում, Լոս Անջելեսում և Լոնդոնի Չելսի և Հայբերի թաղամասերում։

Քոքսը մտերիմ ընկերներ է դերասան Քրիս Օբիի հետ։  Նա ընկերություն է անում նաև դերասաններ Էնդրյու Գարֆիլդի, Ռոբերտ Պատինսոնի, Էդդի Ռեդմեյնի, Թոմ Հիդլսթոնի և Ջեյմի Դորնանի հետ ։ Նա ֆուտբոլի երկրպագու է և աջակցում է Արսենալ ֆուտբոլային ակումբին

Ֆիլմագրություն

Ֆիլմ

Բեմ

Մրցանակներ և անվանակարգեր

Հղումներ

Արտաքին հղումներ 

 
 Charlie Cox at the Internet Broadway Database
 Charlie Cox at the Internet Off-Broadway Database
 Charlie Cox at the UK Theatre Database

Ապրող անձինք
Բրիտանացի հեռուստատեսային դերասաններ
Բրիտանացի կինոդերասաններ
21-րդ դարի բրիտանացի դերասաններ
Հեռուստատեսային դերասաններ
21-րդ դարի դերասաններ
1982 ծնունդներ
Անգլիացի դերասաններ